钦定古今图书集成/明伦汇编/氏族典/第231卷 > 杨守陈
## 钦定古今图书集成/明伦汇编/氏族典/第231卷 > 杨守陈

按《明外史杨守陈传》：“守陈，字维新，鄞人。祖范有学行。
守陈举景泰二年进士，改庶吉士，授编修。成化初，充
经筵讲官，进侍讲。《英宗实录》成，迁洗马，寻进侍讲学
士。母忧阕，起故官。孝宗出阁，为东宫讲官，进少詹事。
孝宗嗣位，宫僚悉迁秩，执政拟守陈南京吏部右侍
郎，帝举笔去‘南京’字。修《宪宗实录》，充副总裁。弘治改”
元，以史事繁，乞解部务，乃以本官专事史馆。二年卒。
谥《文懿》。